വേണം, വാഹനങ്ങള്ക്ക് പോകാവുന്ന പുതിയ പാലം താനൂര്: അല്പ്പം ചരിഞ്ഞാണ് തീരദേശത്തെയും കിഴക്കന് മേഖലയെയും ബന്ധിപ്പിക്കുന്ന, കനോലി കനാലിന് കുറുകെയുള്ള കുണ്ടുങ്ങല്അഞ്ചുടി നടപ്പാലത്തിന്റെ നില്പ്പ്. പാലത്തിന്റെ മദ്ധ്യഭാഗം തകര്ന്നിട്ടുള്ളതിനാല് തെങ്ങിന്തടികളിട്ടാണ് നാട്ടുകാര് അങ്ങോട്ടുമിങ്ങോട്ടും കടക്കുന്നത്. ഏതുസമയത്തും തകര്ന്നു വീണേക്കാമെന്ന ഭയത്തിലാണ് നാട്ടുകാര്.പാലം തകര്ന്നിട്ട് പത്ത് വര്ഷത്തിലധികമായി.1999ല് നിര്മ്മിച്ച പാലം രണ്ടുതവണ അറ്റകുറ്റപ്പണി നടത്തിയെങ്കിലും ഫലമുണ്ടായില്ല. പാലത്തിന്റെ ഒരു ഭാഗം താനൂര് മുനിസിപ്പാലിറ്റി പരിധിയിലും മറുഭാഗം താനാളൂര് പഞ്ചായത്തിലുമാണ്. തീരദേശത്തുള്ളവര്ക്ക് നഗരപ്രദേശത്തേക്ക് പോകാന് ടിപ്പു സുല്ത്താന് റോഡ് ഉണ്ടെങ്കിലും അഞ്ചുടിപ്പാലം കടന്ന് പട്ടര്പറമ്ബ് എത്തുന്നതാണ് എളുപ്പം. താത്കാലിക നടപ്പാലമെന്ന നിലയിലാണ് പാലം നിര്മ്മിച്ചിരുന്നത്. പാലം വീതി കൂട്ടി വാഹനങ്ങള്ക്ക് കൂടി സഞ്ചരിക്കാനാവും വിധം നിര്മ്മിക്കണമെന്നാണ് ആവശ്യം.